22 beseer in Limpopo-busongelukTwee busse het mekaar Sondagaand, 17 Julie 2016, op die R36 buite Tzaneeen getref (Foto: ER24) Minstens 22 persone is Sondagaand beseer tydens ŉ ongeluk tussen twee busse op die R36 buite Tzaneen. “Paramedici van ER24 en die provinsiale nooddienste is net voor 19:00 na die toneel ontbied,” het Werner Vermaak, woordvoerder van ER24, gesê. “Altesaam 22 persone is op die toneel behandel voordat hulle met verskeie ambulanse na die Kgapane- provinsiale hospitaal geneem is.” Die busse was op pad terug van ŉ byeenkoms in Polokwane toe die ongeluk in Segopo plaasgevind het. “Ooggetuies beweer een van die busse kon nie tot stilstand kom nie en het die bus voor hom getref,” het Vermaak bygevoeg. Die ware oorsaak van die ongeluk is nog nie bekend nie.